hu hu de en hu hu en hu hu hu hu fi hu hu hu hu hu hu hu hu hu en hu hu en hu hu hu hu fi hu hu hu hu hu hu hu hu hu en hu hu hu de en hu en hu hu hu hu fi hu hu hu hu hu hu hu hu hu en hu hu hu hu hu es tr en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu es tr en hu hu hu hu da hu da hu hu hu en hu hu hu hu hu hu hu en hu en hu hu hu hu hu hu hu hu hu en hu en en en hu hu hu
Tartástechnológiai kisokos II. rész – A sikeres petézés kulcsa: a Kaptár • BSF Systems Kft.
Prémium minőségű, környezetbarát rovar alapú állateledelek, illetve rovartermékek állati takarmányozásra egyenesen Magyarország első rovarfehérje előállító üzeméből. Megtalálsz mindent, ami a fekete katonaléggyel kapcsolatos: tartástechnológiai eszközök, élő és feldolgozott termékek, száraztápok.
Irodánk: 1033 Budapest, Reményi Ede utca 3.
Olyan eszközt keresel, amellyel elkerülhető a félrepetézés? Nem szeretnél időt pazarolni az interneten keringő, sokszor sikertelen, vagy alacsony hatékonyságú petézést eredményező alternatívák kipróbálására? Ha katonalégy tenyésztésbe kezdenél itt a helyed!
Mi történik a Kaptárban és miért kulcsfontosságú elem a katonalegyek életében és szaporodásában?
Előző blogcikkünkben bemutattuk a kifejlett legyek násztáncának otthont adó Lovecaget, - mely Önmagában fontos tenyésztési kellék, mégis a Kaptárral válik teljessé az összkép. Segítségével bárki – igen, még Te is – eredményes fekete katonalégy tenyésztő lehet. A Kaptár, funkcióját tekintve összetett, és egyszerre szükséges a jelenlegi és a következő generációs állomány számára. Három fő részből áll, emeletes elrendezésének köszönhetően kompakt, mégis kitűnően kiszolgálja a legyek igényeit.
FELSŐ TÁLCA: A legyek számára legkönnyebben elérhető felület. A Kaptár ezen szintje a felnőtt katonalegyek itatását szolgálja – hiszen életszakaszuk ezen fázisában a faj egyedei már nem különösebben vesznek magukhoz táplálékot. Fontos, hogy a tálcába mindig helyezd bele a hozzá tartozó szivacsot, és azt nedvesítsd meg bő vízzel, máskülönben a szivacs nélkül az inni készülő legyek egész egyszerűen belefulladnak majd a vízbe.
ALSÓ TÁLCA: Az irányított peterakás egyik kulcseleme a megfelelő attrakt anyag, azaz egy nedves, édes-bűzös massza, mely vonzza a legyeket. Az alsó tálca minden esetben ezt a csalogató anyagot tartalmazza, mely folyamatos párolgása irányítja a legyeket a tálcára helyezett petéző felé.
PETÉZŐ: A peték lerakásához szükséges eszköz, melyet a legyek ösztöneire támaszkodva alakítottunk ki. A legyek a speciális aromával kezelt petéző lapocskák közé tudják lerakni petéiket egy védett helyre, hiszen fentről az itató tálca védi a petézőt a fényforrástól, míg a petéző lemez speciális kialakításának köszönhetően az alsó tálcából áramló párás környezet védi a katonalegyek petéit az esetleges kiszáradástól.
A nőstény fekete katonalegyek egyenként akár 4-800 db petét is képesek rakni.
A megfelelő petéző megtalálása vagy elkészítése fejtörést okozhat a katonalégy tenyésztőknek, hiszen a peterakás helyét és a peték magas túlélési arányát számos tényező befolyásolja, így az otthon elkészített eszközök vagy az alternatív megoldások használata gondot okozhat az állomány folyamatos fenntartásában, reprodukálásában. A sokak által alkalmazott hullámos kartondoboz vagy faléc nehezen tisztítható, nem biztosít megfelelő oxigénellátást a petéknek, valamint a petézést követően a peték eltávolítását, vagy a petéző tisztítását is megnehezíti.
A Grinsect Kaptárat a fekete katonalégy igényeire és a sikeres petézésre optimalizáltuk, segítségével a félrepetézés (nem megfelelő helyre történő peterakás) aránya 5%-ra csökkenthető, ezzel segíti a tenyésztés folyamatának gördülékenységét. Fontos kiemelni, hogy ezt a szintű eredményességet csak akkor fogod tudni elérni, ha tisztán- és rendszeresen karbantartod ezt a tenyésztőeszközödet is.
Miért érdemes inkább a Grinsect Kaptárat választanod?
Többkörös termékfejlesztés során a fekete katonalégy igényeire optimalizáltuk
Praktikus használat: A petézőben összegyűlnek a peték, amik így egy mozdulattal áthelyezhetők a tenyésztési folyamat következő fázisába. Csak fordítsd meg, és kész!
Kompakt: Több funkciós, mégis kis helyen elfér, képes kiszolgálni a legyek és a peték igényeit is, így nem kell telepakolnod a Lovecaget mindenféle plusz eszközzel.
A petéző lapocskákat egy speciális, erre a célra kifejlesztett aromával kezeljük, hogy minél vonzóbbá tegyük azokat a fekete katonalegyek számára
Egyszerű az összeszerelés és használata: rendeltetésszerű használat mellett hosszú ideig használható:
Ideális körülmények a petézéshez: Az alsó tálca a csalogató hatás mellett az ideális mikroklímát is biztosítja
Megfelelő környezeti feltételeket biztosít a petéknek: a petéző lapocskák közötti résekben optimális az oxigénellátás és a páratartalom
Első használat – hogyan?
Megérkezett hozzád a megrendelt Grinsect Kaptár? Szuper! Lássuk, mik a tartozékok:
1x szivacs, amely megakadályozza a legyek vízbe fulladását
2x tálca, itató és attraktant anyagnak
20 x műanyag gumi
A Kaptár összeszerelése a petéző lapocskák petéző lemezre történő megfelelő elhelyezésével és rögzítésével kezdődik. Ez egyszerűbb, mint gondolnád, de, hogy biztosan jól csináld, készítettünk egy videót róla:
Készítsd el a Kaptár alsó tálcájába a katonalégy számára vonzó attrakt anyagot.
Helyezd az alsó tálcára a petéző lemezt.
A petéző lemezre tedd rá a vizes szivacsot tartalmazó itató tálcát.
Végül az elkészült Kaptárat helyezd a felállított Lovecage-be.
Ellenőrizd minden nap az itató szivacs nedvességét, ha részben vagy teljesen kiszáradtak akkor pótolni kell a folyadékot!
Használat után a két műanyag tálcát meleg víz alatt, tisztítószerrel súrold tisztára, majd bő vízzel öblítsd át.
Az itató szivacsot érdemes szintén bő vízben átöblíteni, majd jól kiszárítani, hogy ne legyen kellemetlen szaga.
A lárvák kikelését követően a petézőt tisztítószer nélkül átmosni szükséges. Igény szerint a petézőt teljesen szétszedheted és egy szike segítségével eltávolíthatod a befulladt petéket és héjakat, mielőtt újra használni kezded az eszközt.
Szeretnél a katonalégy tenyésztés rejtelmeiről még többet megtudni? Jövő héten a haladó tenyésztőcsomagunk következő tartozékát, a Darkcaget vesszük nagyító alá!
Blog Fekete katonalégy Tenyésztőcsomag
Ezért kezdtünk flörtölni az állateledelek piacával: az első 100%-ban hazai tenyésztésű rovarokból készült hipoallergén kutyatáp története
5 kérdés, 5 válasz – tények és feltevések a rovarfehérjéről
Esemény összefoglaló – Agtech Summit 2021
Blog Esemény Fekete katonalégy NAK Partner Program Sajtóközlemény Sajtó megjelenések Tenyésztőcsomag
Irodánk: 1033 Budapest, Reményi Ede utca 3.
© 2022 BSF Systems Kft. • Minden jog fenntartva!